
18   DR.30.11.2015 

 

 
 

Timbalan Menteri Kerja Raya [Datuk Rosnah binti Haji Abd. Rashid Shirlin]: 
Insya-Allah, saya akan berkongsi. 

Timbalan Yang di-Pertua [Datuk Haji Ismail bin Haji Mohamed Said]: Ya, sila. 

Datuk Rosnah binti Haji Abd. Rashid Shirlin: Fakta yang dimaklumkan dan 
sekiranya tidak dijawab, saya mohon Yang Berhormat untuk menulis jawapan kepada Yang 
Berhormat Setiawangsa.  

Untuk pengetahuan Ahli Yang Berhormat, sebenarnya tempoh konsesi PLUS ini 
merupakan lanjutan daripada beberapa penstrukturan semula PLUS dan tempoh ini 
kemudian pada awalnya asal adalah 1988 hingga 2018. Tempoh ini kemudiannya 
dipanjangkan kepada 2030 melalui perjanjian konsesi tambahan pada tahun 1999 bagi 
tujuan pampasan ke atas keputusan kerajaan untuk tidak menaikkan kadar tol seperti mana 
yang diperuntukkan dalam perjanjian konsesi Yang Berhormat.   

Seterusnya tempoh ini kemudiannya dipanjangkan lagi kepada 2038 melalui 
perjanjian konsesi tambahan ketiga yang ditandatangani pada tahun 2005. Jika Yang 
Berhormat maklum, dari tahun 2005 hingga ke tahun 2014, tidak ada kenaikan tol 
sepanjang tempoh lapan tahun. 

Untuk pengetahuan Ahli Yang Berhormat juga, pada tahun 2011, PLUS telah 
melaksanakan penstrukturan semula di mana PLUS terpaksa membuat pinjaman sejumlah 
RM30.6 bilion melalui penerbitan bon dan bayaran balik faedah pinjaman telah mula pada 
tahun 2012 manakala bayaran pokok hanya akan bermula dari tahun 2017 Yang Berhormat 
sehinggalah tahun 2038. Untuk pengetahuan Ahli Yang Berhormat, syarikat PLUS juga 
merupakan pemegang konsesi kepada enam buah lebuh raya dan secara puratanya seperti 
yang saya jawab pada jawapan asal saya, 50% daripada hasil keuntungan Yang Berhormat 
digunakan untuk membayar balik pinjaman.   

Di antara 20% hingga 25% digunakan untuk membiayai kos operasi dan 
penyelenggaraan termasuklah lebih kurang 25% hingga 40% jajaran yang tidak di tol Yang 
Berhormat, yang terpaksa dimaintain atau diselenggarakan. Operasinya masih berjalan dan 
ini perlu dilakukan walaupun jajaran ini di antara 25% hingga 40% ini tidak ditolkan Yang 
Berhormat.   

Selain daripada itu, kerja-kerja menaik taraf juga dilaksanakan termasuklah di 
pembinaan persimpangan bertingkat di beberapa kawasan Yang Berhormat ya iaitu di 
antara 15% hingga 20% daripada jumlah hasil kutipan tol itu dan hanya baki sebanyak 10% 
tersebut berbalik kepada pemegang saham yang terdiri daripada pihak KWSP sebanyak 
49% dan Khazanah 51%. 

Untuk menjawab juga kepada persoalan Yang Berhormat, saya ingin maklumkan, 
perjanjian konsesi PLUS yang seperti saya sebutkan awal tadi pernah mengalami 
penstrukturan semula kadar tol Yang Berhormat sebanyak empat kali iaitu pada tahun 
1999, 2002, 2005 dan 2011 Yang Berhormat di mana kadar tol telah mengalami beberapa 
perubahan daripada penggunaan Consumer Price Index (CPI) 26% setiap lima tahun pada 
tahun 1999 dan kepada 10% pada setiap tiga tahun pada tahun 2005 dan akhir sekali pada 
tahun 2011 di mana kenaikan kadar tol diselaraskan kepada 5% setiap tiga tahun. Namun 
perlu diingat kenaikan ini tidak automatik tanpa persetujuan kerajaan.  

Untuk menambah kepada jawapan tersebut, kadar tol PLUS tidak dinaikkan sejak 
tahun 2005 Tuan Yang di-Pertua. Dalam penstrukturan semula kadar tol tahun 2011 pula, 
tiada kenaikan tol sehingga tahun 2015 dan manifesto PRU Ke-13 Barisan Nasional 
menetapkan pengurangan kadar tol secara berperingkat lebuh raya antara bandar.  Ini yang 
sering kita alami kadang-kadang dimanipulasikan fakta ini.  Akan tetapi ini adalah 
hakikatnya dan selain daripada itu, kerajaan akan sentiasa berunding dengan syarikat 
konsesi bagi bukan sahaja memenuhi obligasi kita tetapi juga memastikan di antara 
langkah-langkah yang diambil ini akan membawa sudah tentu manfaatnya kepada rakyat 
secara keseluruhan. Terima kasih Tuan Yang di-Pertua. 

Timbalan Yang di-Pertua [Datuk Haji Ismail bin Haji Mohamed Said]: Ya, saya 
jemput Dato’ Haji Mohd. Zaim bin Abu Hasan.  



Timbalan Menteri Kerja Raya [Datuk Rosnah binti Haji Abd. Rashid Shirlin]: Insya-Allah, saya akan berkongsi. Timbalan Yang di-Pertua [Datuk Haji Ismail bin Haji Mohamed Said]: Ya, sila. Datuk Rosnah binti Haji Abd. Rashid Shirlin: Fakta yang dimaklumkan dan sekiranya tidak dijawab, saya mohon Yang Berhormat untuk menulis jawapan kepada Yang Berhormat Setiawangsa. Untuk pengetahuan Ahli Yang Berhormat, sebenarnya tempoh konsesi PLUS ini merupakan lanjutan daripada beberapa penstrukturan semula PLUS dan tempoh ini kemudian pada awalnya asal adalah 1988 hingga 2018. Tempoh ini kemudiannya dipanjangkan kepada 2030 melalui perjanjian konsesi tambahan pada tahun 1999 bagi tujuan pampasan ke atas keputusan kerajaan untuk tidak menaikkan kadar tol seperti mana yang diperuntukkan dalam perjanjian konsesi Yang Berhormat. Seterusnya tempoh ini kemudiannya dipanjangkan lagi kepada 2038 melalui perjanjian konsesi tambahan ketiga yang ditandatangani pada tahun 2005. Jika Yang Berhormat maklum, dari tahun 2005 hingga ke tahun 2014, tidak ada kenaikan tol sepanjang tempoh lapan tahun. Untuk pengetahuan Ahli Yang Berhormat juga, pada tahun 2011, PLUS telah melaksanakan penstrukturan semula di mana PLUS terpaksa membuat pinjaman sejumlah RM30.6 bilion melalui penerbitan bon dan bayaran balik faedah pinjaman telah mula pada tahun 2012 manakala bayaran pokok hanya akan bermula dari tahun 2017 Yang Berhormat sehinggalah tahun 2038. Untuk pengetahuan Ahli Yang Berhormat, syarikat PLUS juga merupakan pemegang konsesi kepada enam buah lebuh raya dan secara puratanya seperti yang saya jawab pada jawapan asal saya, 50% daripada hasil keuntungan Yang Berhormat digunakan untuk membayar balik pinjaman. Di antara 20% hingga 25% digunakan untuk membiayai kos operasi dan penyelenggaraan termasuklah lebih kurang 25% hingga 40% jajaran yang tidak di tol Yang Berhormat, yang terpaksa dimaintain atau diselenggarakan. Operasinya masih berjalan dan ini perlu dilakukan walaupun jajaran ini di antara 25% hingga 40% ini tidak ditolkan Yang Berhormat. Selain daripada itu, kerja-kerja menaik taraf juga dilaksanakan termasuklah di pembinaan persimpangan bertingkat di beberapa kawasan Yang Berhormat ya iaitu di antara 15% hingga 20% daripada jumlah hasil kutipan tol itu dan hanya baki sebanyak 10% tersebut berbalik kepada pemegang saham yang terdiri daripada pihak KWSP sebanyak 49% dan Khazanah 51%. Untuk menjawab juga kepada persoalan Yang Berhormat, saya ingin maklumkan, perjanjian konsesi PLUS yang seperti saya sebutkan awal tadi pernah mengalami penstrukturan semula kadar tol Yang Berhormat sebanyak empat kali iaitu pada tahun 1999, 2002, 2005 dan 2011 Yang Berhormat di mana kadar tol telah mengalami beberapa perubahan daripada penggunaan Consumer Price Index (CPI) 26% setiap lima tahun pada tahun 1999 dan kepada 10% pada setiap tiga tahun pada tahun 2005 dan akhir sekali pada tahun 2011 di mana kenaikan kadar tol diselaraskan kepada 5% setiap tiga tahun. Namun perlu diingat kenaikan ini tidak automatik tanpa persetujuan kerajaan. Untuk menambah kepada jawapan tersebut, kadar tol PLUS tidak dinaikkan sejak tahun 2005 Tuan Yang di-Pertua. Dalam penstrukturan semula kadar tol tahun 2011 pula, tiada kenaikan tol sehingga tahun 2015 dan manifesto PRU Ke-13 Barisan Nasional menetapkan pengurangan kadar tol secara berperingkat lebuh raya antara bandar. Ini yang sering kita alami kadang-kadang dimanipulasikan fakta ini. Akan tetapi ini adalah hakikatnya dan selain daripada itu, kerajaan akan sentiasa berunding dengan syarikat konsesi bagi bukan sahaja memenuhi obligasi kita tetapi juga memastikan di antara langkah-langkah yang diambil ini akan membawa sudah tentu manfaatnya kepada rakyat secara keseluruhan. Terima kasih Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Ya, saya jemput Dato' Haji Mohd. Zaim bin Abu Hasan.